CELEX: 62017CN0166
Language: hr
Date: 2017-04-03 00:00:00
Title: Predmet C-166/17: Zahtjev za prethodnu odluku koji je 3. travnja 2017. uputio Supremo Tribunal de Justiça (Portugal) – Sportingbet PLC, Internet Opportunity Entertainment Ltd protiv Santa Casa da Misericórdia de Lisboa, Sporting Club de Braga, Sporting Club de Braga – Futebol, SAD

26.6.2017   
            
            
               HR
            
            
               Službeni list Europske unije
            
            
               C 202/11
            
         Zahtjev za prethodnu odluku koji je 3. travnja 2017. uputio Supremo Tribunal de Justiça (Portugal) – Sportingbet PLC, Internet Opportunity Entertainment Ltd protiv Santa Casa da Misericórdia de Lisboa, Sporting Club de Braga, Sporting Club de Braga – Futebol, SAD
   (Predmet C-166/17)
   (2017/C 202/17)
   Jezik postupka: portugalski
   
      Sud koji je uputio zahtjev
   
   Supremo Tribunal de Justiça
   
      Stranke glavnog postupka
   
   
      Tužitelji: Sportingbet PLC, Internet Opportunity Entertainment Ltd
   
      Tuženici: Santa Casa da Misericórdia de Lisboa, Sporting Club de Braga, Sporting Club de Braga – Futebol, SAD
   
      Prethodna pitanja
   
   
               1.
            
            
               Jesu li povrijeđena ekonomska načela i slobode sadržani u Ugovoru koncesijom koju je Zakon o igrama na sreću dodijelio kasinima?
            
         
               2.
            
            
               Jesu li povrijeđena ekonomska načela i slobode sadržani u Ugovoru isključivim pravom koje su Uredba sa zakonskom snagom br. 322/91 od 26. kolovoza 1991., u verziji izmijenjenoj Uredbom sa zakonskom snagom br. 469/99 od 6. studenoga 1999., Uredba br. 12790 od 30. studenoga 1926., Uredba sa zakonskom snagom br. 40397 od 24. studenoga 1955., Uredba sa zakonskom snagom br. 84/85 od 28. ožujka 1985., kako je izmijenjena i [ponovno objavljena] u Uredbi sa zakonskom snagom br. 317/2002 od 17. prosinca 2002. te Uredba sa zakonskom snagom br. 282/2003 od 8. studenoga 2003. dodijelili društvu Santa Casa da Misericórdia de Lisboa?
            
         
               3.
            
            
               Protivi li se načelima slobode poslovnog nastana i slobodnog pružanja usluga članak 21. Zakona o oglašavanju kojim provodi diskriminaciju između se diskriminira između državljana država članica primjenom neopravdanih zabrana, ograničenja i privilegija?
            
         
               4.
            
            
               Predstavljaju li navodnu proizvoljnu diskriminaciju i prikriveno ograničenje trgovine između država članica, s obzirom na to da uopće nije utvrđeno postojanje općeg interesa?
            
         
               5.
            
            
               Predstavlja li navodnu zlouporabu dominantnog položaja u skladu s pravom Zajednice isključivo pravo […] dodijeljeno društvu Santa Casa da Misericórdia de Lisboa u odnosu na oglašavanje?
            
         
               6.
            
            
               Jesu li u skladu s pravom Zajednice članci 3. i 9. Uredbe sa zakonskom snagom br. 422/89 od 2. prosinca 1989. (Zakon o igrama na sreću)?
            
         
               7.
            
            
               Jesu li u skladu sa slobodom poslovnog nastana i slobodnim pružanjem usluga na području Zajednice članci 2. i 3. Uredbe sa zakonskom snagom br. 282/2003 od 8. studenoga 2003., s obzirom na to da isključivo pravo na iskorištavanje internetskih igara na sreću utvrđuju u korist društva Santa Casa da Misericórdia de Lisboa?
            
         
               8.
            
            
               Budući da Portugal nije obavijestio Europsku komisiju o tehničkim standardima iz Uredbe sa zakonskom snagom br. 422/89 od 2. prosinca 1989., jesu li takvi standardi neprimjenjivi i mogu li se pojedinci pozivati na tu neprimjenjivost?
            
         
               9.
            
            
               Budući da Portugal nije obavijestio Europsku komisiju o tehničkim standardima iz Uredbe sa zakonskom snagom br. 282/2003 od 8. studenoga 2003., trebaju li se takvi standardi primjenjivati na pružatelje usluga u Portugalu?